Susiana — Susa (Shush) — 21 AD — CRAI 1932.238-260 — Merk.-Staub., Jenseits Euphrat 407 — SEG 7.1 [a]; BE 1964.527
Region: Greater Syria and the East — Susiana

εξεληφθη ογδοου εξηκοστου διακοσιοστου ως ο βασιλευς αγει ως δε προτερον τρ[ιτου τριακοστου τριακοσιοστου]. βασιλευς βασιλεων αρσακης αντιοχωι και φραατει οντοιν εν σουσοις [τ]οις αρχουσι και τηι πολει χαιρε[ιν. επειδη εστιαιος ασιου των] υμετερων πολιτων και των πρωτων και προτιμωμενων φιλω[ν κ]αι των σ[ω]ματοφυλακων αρξας ταμιευ[τικην] αρχη[ν εν τωι κατα τους προτερους] αριθμους ενατωι εικοστωι τριακοσιοστωι ετει ανεστραφη εν ταυτηι αριστα και δικαιοτατα και μετα πασης καθαρε[ιοτητος μηδεν αναλωμα] υποστειλαμενος παρ εαυτου εις την υπερ της πολεως δαπανην δις τε της πολεως επι της αρχης αυτου χρειαν πρ[εσβευτου εχουσης προς ημας εις ---] αυτος την επιμελειαν των ιδιων εν ουδενι θεμενος και τα της πολεως προυργιαιτερα ηγουμενος και ουτε χρηματων ουτε πονων φεισαμ[ενος απροφασιστως εαυτον] επεδεδωκεν εις αμφοτερας τας πρεσβειας και τα συμφεροντα τηι πατριδι διωικησας τετευχεν των πρεπουσων τιμων ως και τα ψηφ[ισματα τα γενομενα περι αυτου] εν τωι τριακοστωι τριακοσιοστωι ετει μαρτυρει εν δε τωι ενι τριακοστωι τριακοσιοστωι ετει χρειας γενομενης αγα[θ]ο[υ ανδρος προβληθεντος αυτου] εις την αυτην αρχην εις το δευτερον τριακοστον τριακοσιοστον ετο[ς] και εκ πολλης δοκιμασιας αιρεθεντος αρχοντος πετασου του α[ντιοχου και αριστομενους] του φιλιππου παρελθων προηνεγκατο διακεκλεισθαι αυτον εκ των διηγ[ορ]ευμενων δις αρξαι την αυτην αρχην εαν μη διαλειπηι ετη τρια η δε πολις [αποδεξαμενη αυτον] της αγαθης προαιρεσεως και δια μνημης εχουσα την διοικησιν της προδηλουμενης αρχης εκρεινεν αυτον αιρεισθαι αρχοντα οθεν ειρε[θη επι το δευτερον] τριακοστον τριακοσιοστον ετος πετασου του αντιοχου και αριστομενους του φιλιππου επει ουν τον μεν εστιαιον επι τοις προδηλουμενοις επ[ηιτιασαντο τινες] την αιρεσιν αυτου κρεινομεν ειναι κυριαν και μη παραδιωκεσθαι αυτον τωι μη διαλειποντα ετη τρια αρξαι την αυτην αρχην μηδ αλλωι ωιτινιουν ε[νοχλεισθαι] περι τουτων επιταγματι επι δε των πα[ντ]ων παρηιτημενης πασης απορησεως τε και επιζητησεως της τε αλλης και ης δει την π[ροφασιν καιπερ ου] φρασθεισαν επ ονοματος λελυσθαι. αυδαναιου.